Държавен вестник, бр. 7, 2013 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  7
съдържанието на Стокхолмската декларация 
от януари 2000 г., която акцентира върху уни­
калния исторически характер на Холокоста и 
заклеймява все още тлеещите опасности на 
геноцида, расизма, антисемитизма и ксенофо­
бията. В този контекст страните се ангажират 
да подкрепят образователни дейности, разви­
вани в училищата, на всички нива с цел да 
се борят с расизма и антисемитизма.
1.7. Страните насърчават участието на 
преподаватели и най-вече на преподаватели 
по история в курсове, свързани с историята 
на Холокоста и антисемитизма, които се ор­
ганизират от мемориалния център в памет 
на мъчениците и героите на Холокоста „Яд 
Вашем“ в Йерусалим. Триседмичните курсове 
за англоговорящи участници се провеждат 
ежегодно през месец юли.
1.8. Страните насърчават преподаването на 
езика, литературата, историята и културата на 
другата държава в съответните начални, средни 
и висши образователни институции. За тази 
цел съответните експерти от партниращата 
държава ще бъдат канени да изнасят лекции, 
да участват в семинари и да провеждат други 
образователни дейности. Условията, при които 
преподавателите ще извършват съответните 
им дейности в приемащата страна, се догова­
рят между съответните институции на двете 
държави или по дипломатически път.
1.9. Страните насърчават сътрудничество­
то между училищата по различни проекти, 
основани на информационните и комуника­
ционните технологии (ИКТ).
2. Стипендии
2.1. Българската страна предлага ежегодно 
две стипендии за участие в езиков курс по 
български език в ЮЗУ „Неофит Рилски“ и във 
ВТУ „Св. св. Кирил и Методий“ и три сти­
пендии за специализация за една академична 
година (осем месеца), всяка една за студенти, 
докторанти или изследователи. 
Информация за кандидатите (крайна дата 
за подаване на документи за кандидатстване, 
възрастово ограничение, необходими доку­
менти, формуляри за кандидатстване и др.) 
ще бъде налична в Посолството на Република 
България в Израел. 
2.2. Израелската страна предлага ежегодно 
две стипендии за участие в летни езикови 
курсове по съвременен иврит и три стипендии 
за специализация за една академична година 
(осем месеца), всяка една за студенти, докто­
ранти или изследователи.
Информация за кандидатите (крайна дата 
за подаване на документи за кандидатстване, 
възрастово ограничение, необходими докумен­
ти, формуляри за кандидатстване, подробни 
данни за размера на стипендията и т.н.) ще 
се обявяват на сайта на Министерството на 
външните работи: http://www.mfa.gov.il. и ще 
се изпращат ежегодно по дипломатически път.
2.3. Стипендиите ще се определят в рам­
ките на бюджета на страните.
3. Наука
3.1. Страните насърчават прякото сътруд­
ничество между научните и изследовател­
ските институции. Съдържанието на това 
сътрудничество се договаря от компетентните 
институции на двете държави. 
3.2. Страните насърчават обмена на изсле­
дователи чрез осъществяване на двустранно 
научно-техническо сътрудничество в области 
от взаимен интерес. Параметрите на сътруд­
ничеството, както и сроковете и условията за 
обмена се договарят по дипломатически път. 
3.3. Страните насърчават прякото сътрудни­
чество между висшите училища, академиите 
на науките и други научноизследователски 
институции. 
4. Сътрудничество между висшите училища
4.1. Страните обменят публикации, лите­
ратура, изследователски материали и друга 
информация в областта на висшето обра­
зование. 
4.2. Страните предоставят възможност за 
участие на трима представители от академич­
ния състав на висшите училища в национални 
и международни конференции/семинари и 
други подобни мероприятия, които се про­
веждат в двете страни, с продължителност до 
пет дни в рамките на валидността на насто­
ящата програма. Приемащата страна поема 
разходите/таксите за регистрацията за всеки 
от участниците.
4.3. Страните си сътрудничат за насърча­
ване на изучаването на културите, езиците и 
съвременната история на другата държава в 
съответните висши училища. 
5. Младежки обмен
5.1. Страните приемат, че обменът на 
младежи и млади хора има важен принос за 
отношенията между двете държави, поради 
което те подкрепят тези програми.
Акцентът ще бъде поставен върху активното 
участие на младите хора и насърчаването на 
младежко сътрудничество и свързване чрез 
специфични младежки дейности.
5.2. Страните насърчават съвместни проек­
ти на специалисти и експерти в младежката 
сфера. Министерството на образованието, 
младежта и науката на Република България и 
израелският съвет за младежки обмен опреде­
лят съвместно параметрите на тези проекти.
6. Сътрудничество в рамките на между­
народни организации
Страните си сътрудничат в областите на 
образованието, науката, културата, спорта, 
младежта и комуникациите в рамките на 
ЮНЕСКО и други международни организации, 
като Европейския съюз и Съвета на Европа, 
с цел обмен на информация и прилагане на 
общи програми за действие.